யூரியா பெர்குளோரேட்டு

யூரியா பெர்குளோரேட்டு (Urea perchlorate) என்பது  (CO(NH2)2•HClO4 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். நல்ல நிலைப்புத்தன்மையும் நீருறிஞ்சும் தன்மையும் மிகுந்த இச்சேர்மம் தகடு வடிவத்தில் பல்படிகத் திண்மமாகக் காணப்படுகிறது. நீருக்கு அடியில் வெடிக்கும் பொருட்கள் உட்பட  திரவ வெடிபொருள்களில்  ஆக்சிகரணியாக இதைப் பயன்படுத்துகிறார்கள்.

 தயாரிப்பு 
யூரியாவை படிப்படியாக பெர்குளோரிக் அமிலக் கரைசலில் சேர்ப்பதால் யூரியா பெர்குளோரேட்டு உருவாகிறது.

CO(NH2)2 + HClO4 → CO(NH2)2•HClO4

யூரியாவை ஐதரோ குளோரிக் அமிலத்துடன் சேர்த்து பின்னர் சோடியம் பெர்குளோரேட்டு சேர்த்து உப்பை வடிகட்டிக் கொள்ளும் முறை மாற்று தயாரிப்பு முறையும் பின்பற்றப்படுகிறது.

NaClO4•H2O + CO(NH2)2 + HCl → CO(NH2)2•HClO4 + NaCl + H2O

 மேற்கோள்கள் 

பகுப்பு:பெர்குளோரேட்டுகள்
பகுப்பு:வெடிக்கும் வேதிப்பொருட்கள்